शिविर में 75 यूनिट रक्त एकत्रित
अजमेर | भारतविकास परिषद अजमेर द्वारा बुधवार को लोहागल रोड स्थित आर्यन कॉलेज में स्वैच्छिक रक्तदान शिविर लगाया गया। इसमें 75 यूनिट रक्तदान हुआ। परिषद के प्रांतीय संयोजक शरद गोयल ने बताया कि राजकीय जनाना अस्पताल की ब्लड बैंक यूनिट के सहयोग से आयोजित शिविर में छात्र-छात्राओं ने उत्साह दिखाया। शिविर का उद्घाटन आर्यन कॉलेज के प्रमुख अमरपाल सिंह शेखावत परिषद अध्यक्ष डॉ. सुरेश गाबा ने किया। शिविर संयोजक भारत भूषण बंसल, पूर्व उपमहापौर सोमर| आर्य ने रक्तदान का महत्व बताया। इस अवसर पर परिषद के दिलीप पारीक, सचिव मोहनलाल कुमावत, विनोद पाठक, सुभाष चांदना, सुनील गोयल, श्यामसुंदर पाराशर, ओमवती पारीक, निधि गर्ग, रेखा अग्रवाल, राजेश गाबा, अवनीश तायल, राजेश भाटिया उपस्थित थे।
hin_Deva hin_Deva